е своевременното оповестяване на обстоятелства, които предизвикват необходимост от съществени промени в оперативната работа;
 122.
 „аеронавигационно подвижно обслужване“ (aeronautical mobile service) означава мобилно обслужване между аеронавигационните станции и станциите на въздухоплавателните средства или между станциите на въздухоплавателните средства, в което могат да участват станциите на средствата за спасяване; в това обслужване могат да участват и аварийни радиопредаватели за указване на местоположение, които работят на специални честоти, използвани при бедствия и аварии;
 123.
 „аеронавигационна станция“ (aeronautical station) означава наземна станция за аеронавигационно подвижно обслужване. В някои случаи аеронавигационната станция може да бъде разположена на борда на плавателен съд или на платформа в морето;
 124.
 „аеронавигационна телекомуникационна станция“ (aeronautical telecommunication station) означава станция за телекомуникационно обслужване, предоставяно за аеронавигационни цели;
 125.
 „летище с летищно полетно-информационно обслужване“ (AFIS aerodrome) означава летище, в чието въздушно пространство се предоставя полетно-информационно обслужване;
 126.
 „орган за летищно полетно-информационно обслужване“ (AFIS unit) означава орган, създаден да предоставя летищно полетно-информационно обслужване и аварийно-оповестително обслужване;
 127.
 „идентификатор на въздухоплавателното средство“ означава група от букви, цифри или комбинация от тях, която или е идентична на или е кодираният еквивалент на позивната на въздухоплавателното средство, която трябва да се употребява в комуникацията въздух—земя и която се използва, за да се идентифицира въздухоплавателното средство в комуникациите земя—земя по обслужването на въздушното движение;
 128.
 „комуникация въздух—земя“ (air-ground communication) означава двустранна комуникация между въздухоплавателни средства и станции или пунктове, разположени на земната повърхност;
 129.
 „консултативно обслужване на въздушното движение“ (air traffic advisory service) означава обслужване, предоставяно във въздушно пространство с определени размери или по определен маршрут (консултативно въздушно пространство) за осигуряване на сепарация, доколкото това практически е възможно, между въздухоплавателни средства, изпълняващи полети съгласно полетен план по правилата за полети по прибори;
 130.
 „разрешение по контрол на въздушното движение (разрешение по КВД)“ (air traffic control clearance или ATC clearance) означава разрешение дадено въздухоплавателно средство да продължи своя маршрут при условията, определени от орган за контрол на въздушното движение;
 131.
 „инструкция за контрол на въздушното движение“ (air traffic control instruction или ATC instruction) означава разпореждания, издадени от контрола на въздушното движение с цел да се изиска предприемането на конкретно действие от пилота;
 132.
 „орган за контрол на въздушното движение (орган за КВД)“ (air traffic control (ATC) unit или ATC unit) е общ термин, означаващ в различните случаи районен контролен център, орган за контрол на подхода или летищна контролна кула;
 133.
 „ALERFA“ е кодова дума, използвана за обозначаване на фаза на тревога;
 134.
 „аварийно-оповестително обслужване“ (alerting service) означава обслужване, предоставяно с цел уведомяване и оказване на необходимото съдействие на съответните организации, за въздухоплавателни средства, нуждаещи се от помощта на службите за търсене и спасяване, в съответствие с изискванията;
 135.
 „фаза на тревога“ (alert phase) означава ситуация, при която съществуват опасения за безопасността на въздухоплавателно средство и намиращите се на борда му лица;
 136.
 „орган за контрол на подхода“ (approach control unit) е орган за обслужване по контрол на въздушното движение за контролирани полети, долитащи към или отлитащи от едно или повече летища;
 137.
 „маршрут за зонална навигация“ (area navigation route) означава трасе за ОВД, определено за ползване